Itaalia toidu armastajatele soovitaksin Manhattanil asuva Little Italy asemel igatahes pigem põhja suunas sõita ja Bronxis Arthur avenue üles leida - seal asub kohalike itaallaste ja itaalia restoranide kogukond. Ja see on ehe,  päris! Manhattanilt on hiinlased itaalia kogukonna sisuliselt välja söönud ja alles on vaid mõned tänavajaod restorane turistidele, liiga kallid ja liiga mitte-itaaliliku toiduga… Ja liiga tavalise atmosfääriga. Seal Bronxi Itaalias on ridamisi väga häid ja samas mitte liiga kalleid restorane. Siia võiks lüüa templi: "papa John soovitab!" Kui me ta eelmisel aastal samuti Marta sünnipäeva puhul Bronxi vedasime, oli papa John üsna skeptiline. Bronx - see on ju mustade ja latiinode ussipesa, hirmus ja kole koht!  Aga sealne pisi-Itaalia hakkas talle tegelikult nii väga meeldima, et ta on seal ka iseseisvalt veel käinud.